תתיה רוזנטל

תתיה רוזנטל (נולדה ב-4 באפריל 1971) היא אנימטורית ובמאית קולנוע ישראלית, הפועלת בארצות-הברית.

קורות חיים 
רוזנטל גדלה בירושלים ובתל אביב ולמדה בתיכון לחינוך סביבתי בשדה בוקר. לאחר שירותה הצבאי, החלה ללמוד רפואה, עברה לפריס ולמדה שם צילום במשך שנה, לפני שעברה להתגורר בעיר ניו יורק כדי ללמוד בבית הספר לאמנויות טיש באוניברסיטת ניו יורק .

לעיתים קרובות היא משתפת פעולה עם הסופר אתגר קרת.

כסטודנטית יצרה את הסרט הקצר "דבק משוגע" (1998), המבוסס על סיפור של אתגר קרת. לאחר שסיימה את לימודיה עבדה כאנימטורית, בין היתר עבור ערוץ ניקלודיאון. בשנת 2005 ביימה את "A Buck's Worth", סרט סטופ-מושן קצר על פי סיפור אחר של אתגר קרת. הסרט שימש כהוכחת היתכנות עבור הסרט העלילתי $9.99 – הפקה ישראלית-אוסטרלית שעליה קיבלה רוזנטל מועמדות לפרס אנני לבימוי.

רוזנטל עובדת כבמאית, עורכת וידאו ואנימטורית עצמאית ומלמדת תסריטאות בבית הספר לאמנויות טיש בניו יורק.

קישורים חיצוניים

הערות שוליים 

במאיות ישראליות
במאיות אמריקאיות
במאים יהודים אמריקאים
אנימטוריות ישראליות
בוגרות התיכון לחינוך סביבתי במדרשת שדה בוקר
בוגרות אוניברסיטת ניו יורק
ישראליות שנולדו ב-1971
אמריקאיות שנולדו ב-1971
ישראלים שנולדו ב-1971
אמריקאים שנולדו ב-1971